
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 565 


20 Απριλίου 2000 


ΑΠΟΦΑΣΕΙ Σ 

Αριθ. 2850 

Ανάθεση αρμοδιοτήτων στους Υφυπουργούς Υγείας και 
Πρόνοιας Χριστίνα Σπυράκη καιΔημήτριο Θάνο. 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις: 

1. Των άρθρων 81 παρ. 1 και 83 παρ. 2 του Συντάγματος. 

2. Των άρθρων 16 παρ. 5 και 22 παρ. 2 στοιχ. γ του Ν. 
1558/1985 «Κυβέρνηση και Κυβερνητικά όργανα» (Α. 
137). 

3. Του Π. Δ/τος 95/2000 «Οργανισμός του Υπουργείου 
Υγείας και Πρόνοιας» (Α.76). 

4. Του Π. Δ/τος 68/1987 « Σύσταση Γενικής Γραμματεί¬ 
ας Πρόνοιας (Α.39), όπωςτροποποιήθηκε με τις διατάξεις 
του Π. Δ/τος 49/1989 (Α.23). 

5. Της 1430/1995 απόφασης του Πρωθυπουργού «Σύ¬ 
σταση - μετατροπή κατάργηση θέσεων Αναπληρωτών 
Υπουργών και Υφυπουργών» (ΦΕΚ Β.809). 

6. Του άρθρου 29 Α του Ν. 1558/1985 (Α.137), όπως 
προστέθηκε με το άρθρο 27του Ν. 2081/1992 (Α. 154) και 
αντικαταστάθηκε με το άρθρο 1 παρ.2 του Ν. 2469/1997 
(Α.38), καθώς και το γεγονός ότι από την παρούσα από¬ 
φαση δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Ο Υπουργός Υγείας και Πρόνοιας προσδιορίζει την πο¬ 
λιτική του υπουργείου, στο πλαίσιο των αποφάσεων του 
Υπουργικού Συμβουλίου και των λοιπών συλλογικών κυ¬ 
βερνητικών οργάνων συντονίζει την εφαρμογή της πολιτι¬ 
κής αυτής και εποπτεύει την εφαρμογή της από τις υπη¬ 
ρεσίες του υπουργείου. 

Άρθρο 2 

Ο Υπουργός Υγείας και Πρόνοιας έχει την αποκλειστική 
αρμοδιότητα της νομοθετικής πρωτοβουλίας. 

Άρθρο 3 

Από τις αρμοδιότητες των Διευθύνσεων, που μεταβιβά¬ 
ζονται στους Υφυπουργούς Χριστίνα Σπυράκη και Δημή- 
τριο Θάνο, με τα άρθρα 4 και 5 της παρούσας απόφασης, 
εξαιρούνται τα αντικείμενα που αναφέρονται στα ακό¬ 
λουθα θέματα: 


α) Ερωτήματα για την επιλογή Προϊσταμένων Γενικών 
Διευθύνσεων και όλα τα θέματα υπηρεσιακής κατάστα¬ 
σης αυτών. 

β) Ερωτήματα και αποφάσεις για την επιλογή, τοποθέ¬ 
τηση, μετακίνηση, απόσπαση, μετάθεση και μετάταξη των 
προϊσταμένων Διευθύνσεων, Τμημάτων και Αυτοτελών 
Γ ραφείων, καθώς και όλων των λοιπών υπαλλήλων του 
υπουργείου. 

γ) Συγκρότηση υπηρεσιακών συμβουλίων, επιτροπών, 
ομάδων εργασίας και λοιπών συλλογικών οργάνων, 
δ) Κατανομή θέσεων προσωπικού κατά μονάδα, 
ε) Διορισμός διοικήσεων των εποπτευόμενων φορέων, 
καθώς και τα θέματα στελέχωσης των φορέων αυτών, 
στ) Θέματα διαχείρισης εσόδων από κρατικά λαχεία, 
ζ) Η έκδοση βασικών εγκυκλίων και οδηγιών, που αφο¬ 
ρούν θεσμικά ζητήματα και πολιτικές του υπουργείου, 
καθώς και θέματα υπηρεσιακών συμβουλίων. 

η) Οι αρμοδιότητες των οργανικών μονάδων που υπά¬ 
γονται απευθείας στον Υπουργό δυνάμει του Π. Δ/τος 
95/2000 (ΦΕΚ Α. 76) και δεν μεταβιβάζονται ρητά με την 
παρούσα απόφαση, καθώς και όσες αρμοδιότητες ανή¬ 
κουν στον Υπουργό δυνάμει ειδικών διατάξεων. 

Άρθρο 4 

Στην Υφυπουργό Υγείας και Πρόνοιας Χριστίνα Σπυ¬ 
ράκη αναθέτουμε την άσκηση αρμοδιοτήτων επί των θε¬ 
μάτων: 

1. Των κατωτέρω Διευθύνσεων της Γενικής Διεύθυνσης 
Υγιεινής. 

α. Δημόσιας Υγιεινής 
6. Πρωτοβάθμιας Φροντίδας Υγείας 
γ. Ανάπτυξης Μονάδων Υγείας 
δ. Ψυχικής Υγείας 
ε. Φαρμάκων & Φαρμακείων 

στ. Εποπτείας όλων των νομικών προσώπων, οργανι¬ 
σμών και ιδρυμάτων αρμοδιότητας των ανωτέρω Διευ¬ 
θύνσεων. 

2. Των κατωτέρω αποκεντρωμένων υπηρεσιών: 

α. Περιφερειακά Εργαστήρια Δημόσιας Υγείας 
(Π.Ε.Δ.Υ) 

β. Εθνική Σχολή Δημόσιας Υγείας (Ε.Σ.Δ.Υ). 

Άρθρο 5 

Στον Υφυπουργό Υγείας και Πρόνοιας Δημήτριο Θάνο 
αναθέτουμε την άσκηση αρμοδιοτήτων επί των θεμάτων: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Των κατωτέρω Διευθύνσεων της Γενικής Διεύθυνσης 
Υγείας: 

α. Υγιεινής Περιβάλλοντος 
β. Επαγγελμάτων Υγείας και Πρόνοιας 
γ. Αγωγής Υγείας και Πληροφόρησης 
δ. Υγειονομικής Περίθαλψης Ασφαλισμένων του Δημο¬ 
σίου. 

2. Των Διευθύνσεων της Γενικής Διεύθυνσης Πρόνοιας 
ήτοι: 

α. Προστασίας Οικογένειας 
β. Κοινωνικής Αντίληψης και Αλληλεγγύης 
γ. Προστασίας ατόμων με ειδικές ανάγκες 

3. Εποπτείας όλων των νομικών προσώπων, οργανι¬ 
σμών και ιδρυμάτων αρμοδιότητας των ανωτέρω διευ¬ 
θύνσεων των Γενικών Διευθύνσεων Υγείας και Πρόνοιας. 

Άρθρο 6 

Στις κατά τα άρθρα 4 και 5 της παρούσας απόφασης 
αρμοδιότητες των Υφυπουργών, περιλαμβάνονται και οι 
αρμοδιότητες κοινοβουλευτικού ελέγχου, της πρότασης 
έκδοσης προεδρικών Διαταγμάτων ή της συνυπογραφής 
Προεδρικών Διαταγμάτων με άλλους υπουργούς, ανα¬ 
πληρωτές υπουργούς και υφυπουργούς, της έκδοσης 
κανονιστικών αποφάσεων και συνυπογραφής ατομικών ή 
κανονισπκών αποφάσεων με άλλους υπουργούς, ανα¬ 
πληρωτές υπουργούς ή υφυπουργούς, καθώς και η 
έγκριση των γνωμοδοτήσεων του Νομικού Συμβουλίου 
του κράτους. 

Άρθρο 7 

1. Στα πλαίσια των παραπάνω αρμοδιοτήτων τους, οι 
Υφυπουργοί είναι αρμόδιοι για όλα τα συναφή προς αυ¬ 
τές οικονομικά θέματα και ιδίως: 

α. Για την υπογραφή αποφάσεων έγκρισης, ανάληψης 
και διάθεσης πιστώσεων, πράξεων αναγνώρισης δαπα¬ 
νών προς έκδοση χρηματικών ενταλμάτων, καθώς και 
αποφάσεων προς έκδοση χρηματικών ενταλμάτων προ¬ 
πληρωμής σε εκτέλεση του τακτικού προϋπολογισμού 
μέχρι και ποσού τριακοσίων εκατομμυρίων (300.000.000) 


δραχμών και των ειδικών λογαριασμών μέχρι και ποσού 
τριακοσίων εκατομμυρίων (300.000.000) δραχμών, σύμ¬ 
φωνα με τις ισχύουσες διατάξεις. 

β. Για την κίνηση των τραπεζικών λογαριασμών και την 
έκδοση τραπεζικών επιταγών του ποσού του εδαφίου α'. 

γ. Γ ια την υπογραφή εντολών χρηματοδότησης των 
λογαριασμών έργων του Π ρογράμματος Δημοσίων Επεν¬ 
δύσεων και εντολών μεταφοράς ή ανάκλησης πιστώσεων 
των λογαριασμών αυτών ποσού του εδαφίου α'. 

δ. Για την υπογραφή αποφάσεων και εντολών που αφο¬ 
ρούν δαπάνες, εγκρίσεις, προκηρύξεις δημοσίων διαγω¬ 
νισμών και συμβάσεις, καθώς και για κάθε σχετική με το 
θέμα απόφαση, ποσού μέχρι τριακοσίων εκατομμυρίων 
(300.000.0000) δραχμών. 

2. Από τις ανωτέρω αρμοδιότητες, που μεταβιβάζονται 
στους Υφυπουργούς, εξαιρούνται: 

α. Όλες οι πράξεις που αφορούν στους Κωδικούς Αριθ¬ 
μούς Εξόδων 2311,2316, 2549, 5154 και 5184 του τακτι¬ 
κού προϋπολογισμού. 

β. Οι προγραμματικές αποφάσεις διαθέσεως των πι¬ 
στώσεων του προϋπολογισμού και των εκτάκτων επιχο¬ 
ρηγήσεων των ιδρυμάτων και 
γ. Οι προτάσεις για έγκριση, αναθεώρηση, συμπλήρω¬ 
ση ή τροποποίηση των Συλλογικών Αποφάσεων Έργων 
και Μελετών του Προγράμματος Δημοσίων Επενδύσεων, 
ως και οι προτάσεις για τη χρηματοδότηση αυτών. 

Άρθρο 8 

Οι αρμοδιότητες του άρθρου 6 μπορεί να ασκούνται 
παράλληλα και από τον Υπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2000 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




